 Dhamal waa oday aad u furfuran oo ka mida waalidada fara ku tiriska ah ee ubadkooda la saaxiibka ah, run ahaantiina jecel in ay noqdaan kuwo dhigood iyo ku xigoodaba dhaafa uma arag hadalka inankiisa mid deelqaaf ku ah ama ka hor imanaya balse wuxu u qaatay in uu yahay mid isagu marka horeba uu ka filayay, maadaama aan wakhtigan dayarta la isku keenin waxaanu ku yidhi: Aabo waan ogahay oo way fiican tahay, aadna way u qurux badan tahay in aad soo xulato middii nolosha kula qaybsan lahayd, sababtoo ah waxaynu nahay dad talo wadaag leh ee ha moodin in arrinkaygu yahay mid bir lagu gooyay waxase i dhibaysa in aad i sii agjoogto adiga oon oori lahayn, kuma necbi oo ifka adaan kuu jeclahay haddana hadu Geeridu waa mid ina garab taagan goor ay imana Allaa og arrintanina waa mid aniga masuuliyadeedu si gaara ii saaran tahay ee aabo waxan kaa codsanayaa in aad sida ugu dhakhsaha badan iigu soo war celiso. 